**Pusztaapáti Község Önkormányzata Képviselő-testületének …../2021. (X. 29.) önkormányzati rendelet-tervezete**

**Pusztaapáti község településkép védelméről szóló 7/2018. (VII. 31.) önkormányzati rendelet módosításáról**

Pusztaapáti Község Önkormányzat Képviselő-testülete a településkép védelméről szóló 2016. évi LXXIV. törvény 12.§ (2) bekezdésben kapott felhatalmazás alapján, az Alaptörvény 32. cikk (1) bekezdés a) pontjában, a településkép védelméről szóló 2016. évi LXXIV. törvény 2. § (2) bekezdésében, a Magyarország helyi önkormányzatairól szóló 2011. évi CXXXXIX. törvény 13. § (1) bekezdés 1. pontjában, és az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva - a jogszabályban meghatározott véleményezési eljárás lefolytatását követően - a következőket rendeli el:

**1. §**

A Pusztaapáti község településkép védelméről szóló 7/2018. (VII.31.) önkormányzati rendelet 16. alcím címe helyébe a következő rendelkezés lép:

**„16. Rendelkezés a szakmai konzultációról, településképi véleményezési eljárás”**

**2. §**

A Pusztaapáti község településkép védelméről szóló 7/2018. (VII.31.) önkormányzati rendelet 16. alcíme a következő 17/A. §-sal egészül ki:

**„18. §**

A településképi véleményezési eljárásban átruházott hatáskörben a polgármester jár el.”

**3. §**

A Pusztaapáti község településkép védelméről szóló 7/2018. (VII.31.) önkormányzati rendelet 18. § (1) bekezdése helyébe a következő rendelkezés lép:

„(1) A helyi védett ingatlanok esetén az építésügyi hatósági engedélyhez nem kötött és az Étv. 33/A. §-a szerinti egyszerű bejelentéshez kötött építési tevékenységnek sem minősülő építési tevékenységek és a közterületeken, illetve a közterületről látható területen történő reklámok és reklám-hordozók elhelyezése minden esetben településképi bejelentési eljáráshoz kötött. A településképi bejelentési eljárást átruházott hatáskörben a polgármester folytatja le.”

**4. §**

A Pusztaapáti község településkép védelméről szóló 7/2018. (VII.31.) önkormányzati rendelet 19. § (2) bekezdése helyébe a következő rendelkezés lép:

„(2) A településképi kötelezési eljárás tekintetében átruházott hatáskörben a polgármester jár el. A polgármester a kötelezési eljárás lefolytatása előtt tájékoztatást és felhívást küld a tulajdonosnak.”

**5. §**

A Pusztaapáti község településkép védelméről szóló 7/2018. (VII.31.) önkormányzati rendelet az 1. melléklet szerinti 6. melléklettel egészül ki.

**6. §**

Hatályát veszti a Pusztaapáti község településkép védelméről szóló 7/2018. (VII.31.) önkormányzati rendelet

*a)* 5. melléklet 1. függelék 1. pont,

*b)* 5. melléklet 1. függelék 2. pont.

**7. §**

Ez a rendelet 2021. november 1-jén lép hatályba, és 2021. november 2-án hatályát veszti.

*1. melléklet*

„*6. melléklet*

1. Pusztaapáti közterületein telepítésre ajánlott fafajok jegyzéke   
Acer campestre - mezei juhar Acer ginnala - tűzvörös juhar Acer platanoides - korai juhar   
Aesculus carnea - hússzínű vadgesztenye Betula pendula - nyírfa   
Celtis australis - déli ostorfa   
Celtis occidentalis - nyugati ostorfa Cercis siliquastrum - közönséges júdásfa Corylus colurna - törökmogyoró   
Crataegus lavallei - fényeslevelű galagonya Crataegus x media - skarlátvirágú galagonya Crataegus laevigata - kétbibés galagonya Crataegus monogyna - egybibés galagonya Fraxinus americana - amerikai kőris   
Fraxinus excelsior - magas kőris Fraxinus ornus - virágos kőris Ginkgo biloba - páfrányfenyő   
Gleditsia triacanthos f. inermis - tövistelen lepényfa   
Koelreuteria paniculata - bugás csörgőfa Prunus serrulata - japán díszcseresznye   
   
Pyrus calleriana - kínai körte Rhus typhina - torzsás ecetfa Robinia hispida - rózsás akác Sophora japonica - japánakác Tilia x euchlora - krími hárs Tilia tomentosa - ezüst hárs Ulmus pumila - pusztaszil   
Zelkova serrata - japán gyertyánszil Chamaecyparis lawsoniana - hamisciprus Juniperus communis - közönséges boróka Juniperus virginiana - virginiai boróka Cedrus atlantica - atlaszcédrus Cupressocyparis x Leylandii - Leyland-ciprus Picea omorika - szerb luc   
Picea pungens - szürke luc Pinus nigra - feketefenyő Pinus strobus - simafenyő Pinus sylvestris - erdeifenyő   
Pseudotsuga menziesii - Duglászfenyő Taxus baccata - közönséges tiszafa

2. Pusztaapáti közterületein telepítésre nem ajánlott fafajok jegyzéke   
Acer negundo - zöld juhar   
Ailanthus altissima - mirigyes bálványfa Amorpha fruticosa - cserjés gyalogakác Alnus glutinosa - mézgás éger   
Aesculus hyppocastanum - vadgesztenye Fagus sylvatica - közönséges bükk Fraxinus angustifolia - keskenylevelű kőris Fraxinus pennsylvanica - amerikai kőris Gleditsia triacanthos - tövises lepényfa Catalpa bignonioides - szívlevelű szivarfa Juglans nigra - fekete dió   
Juglans regia - pompás dió Malus domestica - alma   
Malus baccata - bogyós díszlma   
Malus x purpurea -bíborlevelű díszalma Malus fajok   
Morus alba - fehér eperfa Platanus x hyspanica - platán Populus fajok   
Prunus cerasifera - cseresznyeszilva Prunus cerasifera "Nigra" - vérszilva Prunus cerasus - meggy   
Prunus domestica - szilva Pyrus domestica - körte Sorbus fajok   
Tilia cordata -üres címüres cím”

Általános indokolás

A településkép védelméről szóló 2016. évi LXXIV. törvény 8. §-ának (továbbiakban: Tvtv.) módosítása nyomán a településképi véleményezési eljárás, a településképi bejelentési eljárás és a településképi kötelezés (településkép érvényesítő eszközök) tekintetében az önkormányzati hatósági hatásköröket a Tvtv. a polgármester helyett az önkormányzathoz telepíti. A képviselő-testület a Tvtv. 8. §-ában foglalt önkormányzati hatósági hatásköröket a településképi rendeletben ruházhatja át, ezen hatáskör módosításról 2021. október 31-ig kell gondoskodnia.